Atria
Atria Oyj on suomalainen elintarviketeollisuuden yritys.
Atrian liikevaihto vuonna 2017 oli 1 436,2 miljoonaa euroa, ja sen palveluksessa oli tuolloin keskimäärin 4 449 henkilöä . Konserni jakaantuu neljään liiketoiminta-alueeseen, jotka ovat Atria Suomi, Atria Skandinavia, Atria Venäjä ja Atria Baltia. Atrian asiakasryhmiä ovat päivittäistavarakauppa, Food Service -asiakkaat ja alan teollisuus. Lisäksi sillä on omiin tuotemerkkeihin perustuvaa Fast Food -konseptiliiketoimintaa.
Atrian juuret ulottuvat vuoteen 1903, jolloin perustettiin sen vanhin omistajaosuuskunta. Atria Oyj:n osakkeet listataan Helsingin pörssissä.Atria listautui Helsingin pörssiin vuonna 1994. Yhtiö syntyi kahden suomalaisen liha-alan yrityksen, Lihapolar Oy:n ja Itikka Liha-botnia Oy:n fuusiossa vuonna 1990.
Atria Suomen johtava tuotemerkki on Atria. Atria on useiden tuoteryhmiensä markkinajohtaja Suomessa. Sen kokonaismarkkinaosuus päivittäistavarakaupassa on yrityksen oman arvion mukaan noin 27 prosenttia.
Atria Skandinavian tunnetuin tuotemerkki Ruotsissa on Sibylla, joka on myös Atrian kansainvälisin brändi. Tanskassa tunnetuin merkki on 3-Stjernet. Ruotsissa Atria on makkaroiden ja leivänpäällisten markkinoiden toiseksi suurin, Tanskassa markkinajohtaja.
Atria Venäjän tuotemerkit ovat Pit-Product ja CampoMos. Pit-Product-brändi on tuoteryhmiensä markkinajohtaja Pietarin päivittäistavarakaupassa noin 20 prosentin osuudella. CampoMosin markkinaosuus Moskovassa ja Pietarissa on pieni.
Atria Baltian tuotteita valmistetaan ja markkinoidaan pääasiassa Virossa. Tuotemerkkejä ovat Maks & Moorits, VK ja Wõro. Atrian markkinaosuus leivänpäällisissä ja makkaroissa on maassa noin 15 %.
Atria Suomi Oy on Atria Oyj:n tytäryhtiö, joka vastaa konsernin Suomen toiminnoista. Yritys kehittää, valmistaa ja markkinoi tuoreita elintarvikkeita ja niihin liittyviä palveluja. Atria Suomen liiketoimintoja ovat:Muita konserniyrityksiä:
Atria Skandinavia on Atria Oyj:n liiketoiminta-alue Ruotsissa ja Tanskassa. Atria Skandinavia valmistaa ja markkinoi lihavalmisteita, ateriaratkaisuja ja herkuttelutuotteita.
Muita konserniyrityksiä:
Atria Venäjällä on kolme tuotantolaitosta: kaksi Pietarissa (Gorelovo ja Sinyavino) ja yksi Moskovassa.
OOO Pit-Product on Atria Oyj:n Pietarissa sijaitseva tytäryhtiö. Vuonna 1996 perustettu Pit-Product-yritysryhmä on Pietarin alueen suurin lihanjalostaja. Yhtiöllä on kaksi tuotantolaitosta, ja sillä on noin 1 500 työntekijää. Yhtiön päätuotteita ovat erityyppiset lihavalmisteet. Yhtiö on kuulunut Atria-konserniin syyskuusta 2005 lähtien.
OOO CampoMos on Atrian Oyj:n Moskovassa sijaitseva tytäryhtiö. Yhtiöllä on tuotantolaitos Moskovassa, ja sen päämarkkina-alueet ovat Moskovan ja Pietarin alueet. Päätuotteita ovat lihavalmisteet ja pizzat. Yhtiö on kuulunut Atria-konserniin lokakuusta 2008 lähtien.
Atrian Baltia toimii Virossa, ja sen päätuotteita ovat liha, lihavalmisteet ja kuluttajapakattu liha.
Atria Eesti AS on toiminut Viron markkinoilla vuodesta 2005, jolloin se osti AS Valga Lihatööstus -yhtiön. Vuonna 2008 Atria osti AS Wõro Kommerts- ja AS Vastse Kuuste Lihatööstus -yhtiöt. Atrian toiminnot Virossa on yhdistetty Atria Baltia -liiketoiminnaksi, jonka päätuotemerkit ovat Maks & Moorits, Wõro ja VK.
Vastuu Atria-konsernin hallinnosta ja toiminnasta on konsernin emoyhtiön Atria Oyj:n hallintoelimillä. Nämä ovat yhtiökokous, hallintoneuvosto, hallitus ja toimitusjohtaja.